শত শত বছর ধরে রাখাইনে বসবাস করার পরও রোহিঙ্গা মুসলমানদের মিয়ানমারের ১৩৫টি ক্ষুদ্র জনগোষ্ঠির তালিকার বাইরে রেখে রোহিঙ্গা সংকটের সৃষ্টি করা হয়েছে। রোহিঙ্গা সংকট সমাধানে জাতিসংঘ ও আন্তর্জাতিক সম্প্রদায়ের উদ্যোগ হিসেবে কোফি আনান কমিশন অনেক বাঁধাবিপত্তি ডিঙ্গিয়ে মিয়ানমার ও বাংলাদেশের সহ¯্রাধিক ব্যক্তির মতামত ও ১৫৫টির বেশী বৈঠক করে যে সুপারিশমালা প্রনয়ন করেছে তাতে রোহিঙ্গাদের মিয়ানমারের নাগরিক হিসেবে স্বীকৃতি এবং তাদের সামাজিক-অর্থনৈতিক নিরাপত্তার নিশ্চয়তার কথা বেশ জোরালোভাবে বলা হয়েছে। মিয়ানমার প্রতিনিধিদের আপত্তির কারণে কোফি আনানের প্রতিবেদনে ‘রোহিঙ্গা’ শব্দটি ব্যবহার করা হয়নি, একইভাবে তাদেরকে বাঙ্গালী বলেও স্বীকার করা হয়নি। সেখানে তাদেরকে‘ রাখাইনের মুসলমান সম্প্রদায়’ বলে অভিহিত করা হয়েছে। যে নামেই অভিহিত করা হোক, রোহিঙ্গা প্রত্যাবাসন প্রক্রিয়াকে সফল করতে হলে আনান কমিশনের সুপারিশ অনুসারে তাদের অর্থনৈতিক উন্নয়ন, মানবিক সহায়তা ও সামগ্রিক নিরাপত্তার নিশ্চয়তা থাকতে হবে। আনান কমিশনের সুপারিশ বাস্তবায়ন এবং বাস্তুচ্যুত রোহিঙ্গাদের প্রত্যাবাসন ও পুনর্বাসনের দায়িত্ব মূলত মিয়ানমারের হলেও ১০লক্ষাধিক রোহিঙ্গা শরনার্থির চাপে ভারাক্রান্ত বাংলাদেশকে নিজস্ব বাস্তবতা ও মানবিক দৃষ্টিভঙ্গির আলোকে জোরালো ভ‚মিকা রাখতে হবে। কৌশলগত কারণে যে নামেই অভিহিত করা হোক না কেন, রাখাইনের মুসলমানদের নাগরিকত্ব ও সামাজিক-অর্থনৈতিক অধিকার ও নিরাপত্তা নিশ্চিত করতে বিশ্বসম্প্রদায়ের নজরদারি থাকতে হবে।